**Prostia s-a plictisit**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a plictisit, mai ieri, prostia

De pe planeta cu pǎmânt

Şi, braţ la braţ cu fudulia

Au dispǎrut aşa, în vânt…

Examene la facultate

Nu se mai dau, nici la liceu,

Iar tezele de doctorate

Se folosesc doar la veceu;

Alegeri pentru parlament

Nu se mai ţin, aşa se pare,

Cǎci fiecare-i competent

Iar scaunele-s toate goale;

La meciurile ce au loc

Pe stadioane şi arene,

Nu s-a marcat în nici un joc

Vreun gol, nici chiar sǎ zic…de lene,

Şi-apoi, chiar multe s-au schimbat,

Şi bucuroşi am fost, iar trişti,

Poate vreo doi, ce-au fost odat’,

Cum îşi ziceau ei…umorişti!

Valeriu Cercel